കൂടുതല് ഫ്രഞ്ച് നഗരങ്ങളും വേഗതാ പരിധി 30 കി.മി ആക്കി കുറയ്ക്കുന്നു അടുത്ത് മാസം ആദ്യം മുതല് മോണ്ട് പില്ലറിലും വേഗപരിധി കുറയും ഫ്രാന്സിലെ കൂടുതല് നഗരങ്ങളിലെ റോഡുകളിലും വേഗപരിധി 30 കി.മി ആക്കി കുറയ്ക്കുകയെന്ന ലക്ഷ്യം കൈവരിക്കുകയാണ്.അപകടം കുറയ്ക്കുകയും മലീനികരണം കുറയ്ക്കുകയും ലക്ഷ്യം വച്ച് കൂടുതല് നഗരങ്ങളിലും ഇപ്പോള് വേഗതാ പരിധി 30 കി.മി ആക്കി കുറയ്ച്ചിരിക്കുകയാണ്. തെക്കന് നഗരമായ മോണ്ട്പെല്ലിയര് ആണ് ഏറ്റവും പുതിയതായി ഈ നിയമം കൊണ്ടുവരുന്നത്. ഓഗസ്റ്റ് 1 ഞായറാഴ്ച മുതല് കുറച്ച് നിരത്തുകള് ഒഴികെ മറ്റെല്ലാവര്ക്കും കുറഞ്ഞ വേഗത പരിധി ബാധകമാകും.ഗ്രെനോബിള്, ലില്ലെ, നാന്റസ് എന്നിവയുടെ വലിയ ഭാഗങ്ങളില് വേഗത പരിധി ഇതിനകം 30 കിലോമീറ്ററായി കുറച്ചിട്ടുണ്ട്.ഓഗസ്റ്റ് 30 മുതല് പാരീസ് പല തെരുവുകളിലും പരിധി കുറയ്ക്കാന് ഒരുങ്ങുകയാണ്. അസോസിയേഷന് വില്ലെ 30 യൂറോപ്പിലെ ഏകദേശം 219 പട്ടണങ്ങളും വേഗപരിധി കുറയ്ക്കേണ്ട നഗരങ്ങളുടെ പട്ടികപ്പെടുത്തിയിട്ടുണ്ട്, ഇവയില് കൂടുതലും ഫ്രാന്സ് നഗരങ്ങള് തന്നെയാണ്.മോണ്ട്പെല്ലിയറിന്റെ ചില പ്രധാന റോഡുകളിലെ അവന്യൂ ഡി ലാ ലിബര്ട്ടെ, അവന്യൂ പിയറി മെന്ഡിസ് ഫ്രാന്സ്, ആര്ഡി 65 എന്നിവ വേഗത പരിധി മണിക്കൂറില് 50 കിലോമീറ്ററായി തുടരുന്നു, എന്നാല് നഗരത്തിലെ മിക്ക റൂട്ടുകളിലും വേഗത പരിധി കുറയ്ക്കും. Stories you may Like